InfoGiH - Facultat de Geografia i Història UB > Marta Ausona, Doctora en Antropologia: “Exposar el pit a l’espai públic amb una funció que no és l’eròtica suscita polèmica”\nMarta Ausona acaba de defensar la seva tesi “Alletaments de llarga durada i altres usos de la corporalitat en la criança”, un treball que parla de l’alletament i de la maternitat, dels vincles a través de la corporalitat però també del control social i de la forma en què la societat disciplina els cossos, i de manera especial els cossos de les dones a l’espai públic. Ausona analitza les crítiques que reben les mares que alleten en períodes ‘llargs’ de temps, descobrint-hi al darrere les lògiques d’una societat patriarcal que ha sacralitzat l’individu i la seva ‘independència’.\nLa tesi de Marta Ausona ha analitzat la lactància de llarga durada social i els usos de la corporalitat en la criança.\nAcabes de llegir la teva tesi, felicitats!\nFer una tesi és un procés llarg i complex, què n’has aprés i què aconsellaries a les persones que estan transitant-lo?\nÉs procés llarg i dur que té diferents fases que cal anar superant, perquè de vegades hi ha bloquejos, hi ha la necessitat d’allunyar-se i de deixar que allò reposi, hi han dubtes sobre si estàs seguint o no el camí “correcte”; sempre penses que podries fer-ho d’una manera molt millor… I al final és agafar una mica d’humilitat i saber donar-te per vençuda davant de la teva pròpia tesi i oferir el que pots, pensant que no és la teva última investigació, sinó que és la primera; que estàs aprenent en el procés, que potser és millor el procés que el resultat. I que un s’ho agafi sabent que no és un procés lineal, sinó amb diferents fases d’obertura i de tancament.\nLa teva tesi aborda l’alletament de llarga durada en tant que ús de la corporalitat en la criança. Explica’ns quin és el centre d’interès, el que t’interessava esbrinar i transmetre mitjançant aquest treball.\nEl meu interès era saber per què, en un moment donat, les dones que donen el pit senten pressions per deixar de fer-ho tal i com ho fan, quan ho fan a demanda i al llarg dels anys. La lactància materna és una pràctica que per un costat sembla molt exaltada des d’alguns àmbits o protocols de sanitat; mentre que des dels feminismes de la igualtat es considerada com una pràctica que “torna al passat”, en el sentit de situar a la dona en un rol de cuidadora, relacionant-la amb la maternitat intensiva i un ideal concret de ‘bona mare’, un control social que té la missió de que cap mare encaixi en ell.\nLa qüestió de la restricció del temps ens parla del nostre propi ordre simbòlic, de la ‘mesura’ i de com construïm les pautes, i sobre el control social que s’exerceix a través del control dels cossos. També ho he vinculat amb les relacions entre dependència/independència, ja que en l’ordre individualista occidental el valor de la independència és quelcom que no està qüestionat, que sempre és bo. Aquesta és una lògica que en el fons està ocultant dependències no només emocionals, corporals i físiques, sinó fortes dependències econòmiques estructurals. En aquest sentit, una de les crítiques que més reben aquestes mares és que donant el pit a demanda no s’està fomentant la independència dels fills/es, que se’ls està ‘malcriant’, acostumant-los a exigir el que volen, a satisfer les seves necessitats en el moment en que les senten i que no estan, per tant, incorporant una disciplina corporal, entesa en els termes de Foucault.\nPer tant, amb el terme “alletament de llarga durada” la nostra societat es refereix a aquelles lactàncies que s’estenen més enllà del que estipula la ‘norma’. En quin punt, a la nostra societat, l’alletament esdevé “de llarga durada”?\nAl principi tenia la dificultat d’establir-ho, perquè de fet a aquestes lactàncies també se’ls hi diu “lactàncies perllongades”, quelcom que per mi marcava una anomalia, perquè “perllongat” és allò que es fa més enllà de la norma. Per això, jo vaig escollir dir “de llarga durada social”, ara i aquí. En el moment actual les crítiques o les pressions poden començar cap als 6 o 9 mesos, però és sobre tot a partir l’any quan hi han més pressions per deixar d’alletar: quan el nen o nena va agafant els trets característics humans (la parla, la postura erecta…) i es va convertint en un individu; mentre que a altres societats o en altres moments històrics les lactàncies han sigut de tres anys, de quatre, de cinc, o de més.\nNo es parla sovint del paper del cos en la criança. Quin paper juga la corporalitat en aquest àmbit?\nEl cos en aquestes criances és molt important, perquè significa: és com un lloc, com un hàbitat que crea una relació. Òbviament a totes les criances hi ha cos, a un nadó sempre se’l agafa i se’l toca; però aquí [des del punt de vista de les dones informants] el cos té un significat de proximitat i de creació d’un vincle, i s’utilitza idealment perquè aquest nen/a –a través de l’amor que rep, del cos i del contacte– acabi sent una persona independent, que es saciï d’aquest amor per després no buscar-lo insaciablement en altres llocs. Hi ha una frase de la Casilda Rodrigáñez, que és una referent en alguns d’aquests grups de criança, que diu que “allò dolent del xumet és el cos que li manca al darrere”. Hi ha una crítica a la descorporalització de les relacions socials. Representa que vivim en relacions dutes a terme per esperits lliures sense cos. Aquesta descorporalització, com ja va apuntar Mary Douglas, oculta un ordre social concret. Aquí al que se li està donant molta importància conscient és al “cos” del vincle; al vincle creat a través del cos. I a allò que s’anomena ‘bi-presència’ o, perquè no, ‘transcorporalitat’: “Jo sóc un i sóc l’altre, i l’altre està amb mi però no sóc jo”.\nÉs la lactància una mena de fusió entre mare i fill?\nÉs més bé un fet de bipresència: dos que són un, però en una relació on la identitat no es dilueix sinó que es genera. No es pot confondre amb una unificació de la dualitat, que és el que veuríem des de l’ordre simbòlic individualista, des del que s’entendria que aquesta ‘fusió’ crea una ‘confusió’ i una conseqüent pèrdua d’identitat; sinó com una unitat dual, on un és part de l’altre, i l’altre és part de l’un, però cadascú té la seva pròpia identitat, alhora que la comparteixen.\nLes dones que donen el pit comencen a rebre crítiques sobre tot a partir de l’any de lactància, que ‘ara i aquí’ es considera ‘excessiu’, en contrast amb altres époques i societats.\nPerquè donant el pit les mares no només donen llet als seus fills sinó que també donen altres coses.\nSí, per elles la llet és més que llet, i és un símbol de l’amor, de la donació –entesa com el do de Mauss, allò que es dóna i que es traspassa i que conté part de tu– és una forma d’exterogestació vinculada amb el contacte pell a pell entre mare-nadó. A a través del cos el fill/a s’acaba de “gestar”.\nLa lactància és avui dia un tema polèmic.\nPer què suscita tanta polèmica aquesta pràctica, que és al mateix temps natural i social, com ens explicaves?\nCrec que és polèmica per diferents raons. Per una part, perquè durant el franquisme a Espanya es va exaltar molt l’alletament, el sacrifici d’alletar encara que fos amb dolor. Bé, si era amb dolor millor! Després de la transició, amb l’impuls del feminisme de la igualtat, es rebutja en tant que una esclavitud que relega a la dona a l’espai privat, anul·lant la seva identitat. Per una altra part, el pit s’ha simbolitzat a occident com un objecte eròtic per un ús sexual, i quan es dona el pit a l’espai públic es dóna el fet que es confon la funció nutrícia del pit amb la funció eròtica, quelcom que crea una ambigüitat, de manera que alguns pensen que la lactància no ha d’estar present a l’espai públic si es pot fer en un espai privat. I és justament relegar la lactància a l’espai privat el que fa retornar a la dona a aquest àmbit simbòlic –privat de la mirada pública–, però no la lactància per si mateixa.\nLlavors allò polèmic és mostrar un pit en públic o donar a mamar en públic? En tot cas s’articula entre les categories de públic/privat?\nSí, categories jerarquitzades i construïdes al voltant del binomi “sexe/gènere”, no ho oblidem. Alletar en públic trenca amb aquests espais simbòlics i construïts. I té a veure, també, amb no exposar un pit en un espai públic amb una funció que no és la eròtica. I aleshores, clar, de fet estàs erotitzant un pit amagant una altra de les seves funcions, que és la nutrícia. També està el fet de que hi ha mares que expressen que han pogut sentir plaer sexual alletant. I això crea, en el nostre context social, idees d’incest, o de perversió.\nDe fet Maria Llopis també parla de la maternitat (l’embaràs, el part, la lactància) com a part de la sexualitat femenina en el seu llibre “Maternidades subversivas”.\nLlopis ho reivindica des d’aquí per poder donar el pit sentint plaer sense aquestes pors a l’incest. Perquè no es veu com una sexualitat que tu estàs compartint, sinó un acte que pot donar-te certes sensacions que tu relaciones amb el plaer sexual, la sensualitat o l’erotisme, però que això no vol dir que estiguis compartint un acte sexual amb el teu fill/a, perquè el teu fill/a també pot sentir sensacions de plaer alletant però no es tracta d’una sexualitat tal i com l’entenem habitualment.\nEstaríem parlant d’una sexualitat primària, no heterosexual, no fal·locèntrica, ni genital; sinó d’un concepte molt més ampli de la sexualitat que implica, també, diferents etapes del cicle reproductiu femení. Es distingeix també en el sentit que no es fa per sentir plaer de forma intencional, sinó que això és colateral. El plaer es veu com un mecanisme previst per la “natura” per poder seguir alletant. Però tampoc és que sempre sigui tan plaent, perquè hi han mares que alleten amb dolor i amb molts problemes durant tota la lactància o en moments determinats de la mateixa. Jo crec que després de tantes crítiques (de que és una esclavitud, etc.) s’ha d’exaltar que no ho és, i es pot caure en el pol contrari. La lactància de llarga duració és ambivalent i està plena de paradoxes, com la vida mateixa.\nAquestes controvèrsies sobre els estils de criança i sobre la lactància i la seva duració també es donen entre les mateixes mares. No és infreqüent veure com es susciten polèmiques als fòrums entre les dones que defensen la lactància de llarga durada i les que, per exemple, han decidit no alletar o ho han fet durant un temps més limitat per, per exemple, incorporar-se a la feina. Per què aquesta polarització?\nJo crec que és un tema sobre el que és molt fàcil de culpabilitzar-se, perquè les dones sentim moltes dualitats durant les maternitats, no només pel tema del pit. Perquè la culpa és una forma de tenir control social sobre el cos femení. Les mateixes dones de vegades entren en aquesta lògica de, per defendre les pròpies opcions, haver d’atacar la contrària. Però també és veritat que els cercles de lactància prolongada o vinculada a la criança amb aferrament són espais de creació d’ortodòxies, diguem-ne, més ‘defensives’ o ‘puristes’, però també d’heterodòxies, és a dir, dones que critiquen que les pròpies mares que donen el pit critiquin a les que no el donen, perquè fan el mateix que els hi fan a elles. Així que per una part hi han aquestes pulsions entre mares i també l’intent de transcendir-les per crear solidaritats femenines també amb les altres diferents formes de criar.\nMarta Ausona forma part del Grup de Recerca en Antropologia del Parentiu i el Patrimoni de la UB i és sòcia fundadora de MATER-Observatori de les maternitats i paternitats contemporànies.\nSembla que la maternitat i la criança han estat temes ‘oblidats’ o menystinguts per les ciències socials. Per què i quina és la importància d’adreçar-hi una mirada i un anàlisi antropològica i sociològica?\nJo penso que, per començar, és important desnaturalitzar la maternitat, perquè s’ha vist com quelcom que no és polític, i com qualsevol relació, la maternitat és política. Si, com deien les feministes als 70, allò personal és polític, quines polítiques s’estan posant en marxa aquí? Però no només polítiques sobre la maternitat, sinó polítiques dins de la maternitat i que les pròpies maternitats re-creen. O l’amor com a política. Penso que són temes que s’han quedat marginats justament per ser temes considerats «femenins», i per tant no s’han considerant tan rellevants, quan en el fons són centrals i poden ser considerats com matrius de pensaments, d’ordres i de relacions.\nEn aquesta línia, la introducció de la perspectiva i l’anàlisi feminista dins de l’acadèmia i dins de l’antropologia ha marcat un abans i un després. Però, com es conjuga aquest posicionament polític amb la pretesa “neutralitat” científica?\nDe fet a mi m’ha costat situar-me, perquè tant estic a favor d’alguns discursos que poden ser considerats eco-feministes, com trobo molt vàlids alguns postulats del feminisme de la igualtat; un feminisme per altra part molt antireproductiu que jo penso que ha sigut necessari durant un temps per reivindicar altres drets de les dones, però que en aquest cas et posa en la situació –en la tensió – d’haver de triar entre ser mare (relacional) o ser dona (individual). Per què no ser les dues coses? I per què no donar-li un altre sentit a la maternitat?\nÒbviament, sempre que fas una tesi hi han uns postulats al darrere, que a vegades se’t trenquen o no, depenent de les dades de camp que tens. Després, pots encaixar les dades de camp amb la teva ideologia, o deixar que la trenquin, com a mi m’han trencat amb el tema de l’instint.\nTenia molta por als “discursos instintius” de les meves informants, perquè considero que hi ha el perill de que, a través de conceptes com aquest, es naturalitzin certs rols socials de les dones. En canvi, després em vaig adonar del potencial subversiu de l’instint, perquè prové d’un cos individual que està reivindicant un desig. El que passa és que si dius que fas les coses per desig, i més si ets mare, se’t pot acusar d’egoista; però si les fas per instint –i sobre tot si és un instint matern–, doncs aquí ja no hi ha egoisme, perquè relacionem l’instint amb quelcom tant fort com és la “natura”, que nosaltres considerem com allò “autèntic”. Les categories tenen força en el sentit polític en que tu les utilitzis, i no és només un el sentit polític en el que són utilitzades.\nSerien doncs estratègies que aquestes dones posen en marxa per poder realitzar els seus desitjos.\nL’instint del que parlen les meves informants és l’impuls particular d’un cos que et porta a actuar, tant d’una manera com de la contrària. Els desposseïts només tenen un cos, com diu el Manuel Delgado, i el o la que té “instint” posseeix un cos davant d’un ordre social que te l’està desposseint; per tant aquest és un discurs vàlid per mantenir una agència. La gent fa un ús estratègic o un sentit pràctic, com diria Bourdieu, d’aquest propi instint, tot i que als antropòlegs ens facin molta por els discursos de la psicobiologia, la sociobiologia… Aquesta biologia que ha sigut instrumentalitzada en una certa direcció, però també és cert que pot ser-ho en una direcció contrària. La biologia és molt plàstica. La pregunta és: quins són els usos plàstics que li donem a la biologia? Com és aquest joc entre allò biològic, allò social i allò cultural i quins continuums creem, entre natura i cultura, biologia i societat?.\nJo crec que era quelcom interessant a investigar per trobar també on estem nosaltres mateixes, perquè sempre situem aquests continnums a les altres societats perquè és molt més còmode, però ens incomoda molt quan som nosaltres els que barregem. I si anem traient capes i veiem que som uns més?. Un cas particular de barreges i continuums? Com diria Latour, “mai hem estat moderns”.\nMoltes gràcies per la teva feina, no sé si vols afegir alguna cosa més.\nSí, que per a mi ha estat una experiència de coneixement i de qüestionament personal molt fort. Et poses molt en joc. Penso que posar-te en joc és molt interessant, independentment dels resultats que puguis tenir a la tesi.\nUn comentari a “Marta Ausona, Doctora en Antropologia: “Exposar el pit a l’espai públic amb una funció que no és l’eròtica suscita polèmica””


Un jove de Collbató, entre els detinguts per robatori amb força a Igualada – La Bústia\nPer Redacció / La Bústia 19 de novembre de 2018 a les 17:00 0 585 Visites\nEls Mossos d’Esquadra de la comissaria d’Igualada van detenir dos joves, de 19 i 20 anys, de nacionalitat espanyola i marroquina, veïns de Santa Margarita de Montbui i Collbató, com a presumptes autors d’un robatori amb força.\nAquest dimarts pels volts de les tres del matí, un vigilant de seguretat va avisar als mossos que hi havia dues persones robant en un magatzem del carrer del Rec, a Igualada.\nQuan els agents van arribar al lloc, el vigilant els va explicar que havia vist un home que llençava motxilles des d’una finestra i un altre que, des del carrer, les recollia i se les emportava a un carreró del costat.\nMentre els mossos parlaven amb el vigilant va aparèixer un dels sospitosos. Els agents el van identificar i van anar a fer comprovacions al carrer d’on venia, on van localitzar divers material esportiu preparat per endur-se’l.\nA la mateixa zona van observar que la porta d’un magatzem estava oberta i que a l’interior es guardava roba i material esportiu d’una empresa que havia participat al REC.0.\nPoc després, els agents van localitzar i detenir al segon lladre. Els detinguts han passat a disposició del jutjat d’instrucció en funcions de guàrdia d’Igualada.\nCategoria: Collbató, Municipis, Notícies, Successos


Un home dispara al cap de la seva filla de 18 mesos i després se suïcida a Torrejón de Ardoz\nUn home de 32 anys i d'origen dominicà ha disparat al cap de la seva filla de 18 mesos i després s'ha suïcidat. Els fets han passat en un parc de Torrejón de Ardoz, a Madrid, cap a quarts de sis de la tarda i en presència de la mare de la nena. Precisament ha estat la dona qui, després dels fets, ha traslladat la nena a un centre d'assistència primària. La criatura està ara ingressada a l'hospital en estat crític.\n07/08/2007 - 20.46 Actualitzat 07/08/2007 - 23.16\nUna patrulla de la policia s'ha topat amb la dona quan es dirigia cap al centre sanitari amb la seva filla en braços i aquesta els ha informat que el seu marit havia estat qui li havia disparat.\nLa dona els ha dit que abans d'abandonar el parc havia escoltat un altre tret. Per aquest motiu, els agents han trucat els serveis d'emergència, que quan han arribat a la zona han trobat l'home mort amb dos trets al cap.\nPoc després dels fets, la policia ha explicat que no tenia constància que el presumpte homicida tingués una ordre d'allunyament de la seva dona.


Sectors – ScireLaw\nDe transport, de logística i agroalimentari\nDes de l’oficina de Scire Law a Mercabarna, el mercat més important del sud d’Europa, oferim assessorament jurídic a empreses dedicades a la distribució, elaboració, importació i exportació de productes alimentaris i a empreses de serveis de logística especialitzades en alimentació.\nScire Law compta amb un equip d’advocats amb dilatada experiència en l’assessorament tant d’entitats financeres i societats de valors com d’usuaris de serveis bancaris, en matèria de compliment normatiu i responsabilitat civil derivada de la comercialització de productes bancaris i d’inversió.\nEls professionals de Scire Law tenen experiència en l’assessorament a empreses asseguradores i assegurats, mediadors d’assegurances i altres operadors del sector, principalment en la resolució de sinistres a través de mètodes alternatius de resolució de conflictes i procediments judicials.\nComptem amb professionals amb experiència acreditada en la defensa dels interessos dels diferents agents que intervenen en el procés d’edificació, particulars i comunitats de propietaris.\nScire Law presta assessorament a empreses promotores, constructores, subcontractistes, arquitectes, aparelladors, particulars i comunitats de propietaris en el marc de procediments judicials per vicis o defectes de construcció, incompliment contractual, devolució de retencions i/o exercici de l’acció directa.\nTreballem amb empreses franquiciadores i franquiciades, tant pel que fa a matèria contractual com en defensa dels interessos dels nostres clients en nombrosos procediments judicials. Assessorem també empreses en matèria de contracte d’agència i distribució, prestant assessorament legal recurrent en el desenvolupament de la seva activitat.\nFranquícies, agència i distribució\nMedicosanitari i de la salut\nComptem amb professionals que ofereixen assessorament integral especialitzat i personalitzat en defensa dels interessos dels facultatius i els centres medicosanitaris tant a nivell judicial com extrajudicial, comptant amb un ampli coneixement del sector. Oferim assessorament civil, mercantil i penal en matèria de compliment normatiu.\nAssessorem de manera recurrent propietaris de cadenes hoteleres i de restauració, operadors turístics, agències de viatge, companyies aèries, inversors i altres operadors del sector turístic, restauració i oci, i comptem amb ampli coneixement del sector.\nArt i propietat intel·lectual\nL’equip de Scire Law acompanya els seus clients en tots els processos i negociacions en què intervenen artistes, propietaris d’obres d’art, col·leccionistes públics i privats, galeristes, cases de subhastes, marxants d’art, antiquaris, museus i fundacions l’activitat de les quals és la promoció del sector de l’art, per cobrir les necessitats legals que s’originen en l’activitat.


GIRAR-SE D’ESQUENA AL COS | Ramon Camats\n« REBAIXES DE L’ESPERIT I LA CARN\nSOLITARIS ACOMPANYATS »\nGIRAR-SE D’ESQUENA AL COS\n16/09/2019 per Ramon Camats\nL’ÀNIMA… I EL COS\nHi ha homes ‒siguem francs, gairebé tots, i també algunes dones‒ que quan es compren un cotxe nou, al principi li procuren més atencions que a la seva parella. El renten, li posen cera, revisen el nivell de l’oli del motor amb freqüència irracional, paren compte de no fregar ni ensopegar amb cap vorera, cobreixen els seients amb una funda, etc. Estic segur que el lector ja ha posat nom al/a la protagonista, potser el seu mateix. La primera ratlla a la carrosseria és un drama colossal, i hom corre al planxista a reparar-lo. Una taca a l’entapissat, a banda de la bronca que li cau al nen i el collons de gelat, exigeix rentat professional, i així tot. Però quan les ratlles al para-xocs ja no es poden comptar, ja hi ha un bony a la porta dreta i un forat de burilla al seient… I millor no parlar del que passa després del daltabaix emocional provocat per una avaria del motor al mig de la carretera. Aleshores hom abandona el cotxe, el deixa caure, literalment. Ja tant li fa tres com tres-cents, ni mira l’oli, ni altera el gest després de fregar amb la columna de l’aparcament ni tan sols sospira després d’un bony. Deu ser un fenomen humà, massa humà: quan una cosa és nova a la nostra vida (anava a dir, «una persona» però m’he retingut), hom l’obsequia amb totes les atencions, però la degeneració natural de la cosa fa que, arribat un punt, hom deixi de tenir-ne cura fins que l’abandona.\nEl mateix passa, sovint, amb el nostre cos. Quan falla, posem per cas que tenim càncer,\nLA MORT MIRA EL COS\nartrosi, o patim emfisema pulmonar, d’alguna manera ens sentim traïts. El nostre amic de tota la vida (el nostre servidor) no funciona com cal, s’ha tornat mandrós i incompetent. I de vegades arribem a pensar que no val la pena tenir un amic-servidor que no dona la talla. Però, és clar, hom no pot «passar» del seu propi cos, perquè, en realitat, és que som alguna cosa diferent d’ell? Com diuen els filòsofs: tenim un cos o som un cos que pensa? Per tant, si som matèria, encara que ens creguem que som un esperit que posseeix i disposa d’un artefacte per moure’s i actuar, no podem tampoc fer-li una reclamació per incompliment. A la fi, més d’un acaba creient que el cos és només un amic infidel, ara ocupat a destruir la pau de l’ànima que fins ara el comandava. Una cosa semblant, però més progressiva, passa amb la lenta degeneració corporal que anomenem vellesa. Només hi ha dues opcions, o nedar contracorrent, com els salmons, intentar mantenir el tipus tant com es pugui, o deixar-se arrossegar pel riu. Vostè tria\nArxivat a Filosofia, INTROSPECCIÓ, SALUT, Sanitat | Feu un comentari


Èxit del CN Sabadell en el Campionat d'Espanya de natació artística - Diari de Sabadell\nÈxit del CN Sabadell en el Campionat d’Espanya de natació artística\nL'equip infantil i aleví de natació artística del Club Natació / CEDIDA\nLes joves nedadores del Club Natació Sabadell van tenir un paper molt destacat aconseguint fins a cinc medalles en el XX Campionat d’Espanya aleví-infantil d’hivern de natació artística celebrat a les instal·lacions de Can Llong.\nEn la categoria aleví, Xènia de la Puente va penjar-se la medalla de plata en la modalitat de figures a la classificació general. Tanmateix, Alba Rosal també va pujar fins al segon esglaó en figures. Per últim, i no menys important, en categoria aleví, les representants sabadellenques van aconseguir la medalla d’argent per la rutina combinada amb una puntuació de 67.33 punts. Un resultat brillant que va convertir el Club Natació Sabadell en sots campió d’Espanya.\nEn categoria infantil, Clàudia Ballero va obtenir una meritòria tercera posició a la classificació general en la modalitat de figures. Qui també va triomfar amb escreix va ser Meritxell Ferré amb la medalla més preuada en figures. Un reconeixement que s’afegiria a la quarta posició obtinguda per a la rutina combinada de l’equip A i la vuitena posició per a l’equip B. Unes exhibicions que van valdre la tercera posició final del Club Natació Sabadell en categoria infantil.


Assento cotxe recaro especialist m - Anuncis Gratis\nMotor en Benissa en Alacant\nAccessoris i Recanvis en Benissa en Alacant\nUns altres en Benissa en Alacant\nassento cotxe recaro especialist m\nEMBENO SEIENT RECARO SPECIALIST M.\nTé 1 any i mitjà i ho embeno perquè m'he comprat un altre cotxe i els seients del cotxe nou són molt bons.\nAquest seient ho tènia muntat en un citroen picaso i m'ha anat molt bé.\nPerquè aquest seient s'acobli en un altre cotxe, sol cal comprar els acoblis especificos del cotxe.\nPer poder comprar-los, els pots comprar ensin ningun problema.\n(D'alli m'ho compri jo).\nEn aquesta pagina tambien hi ha informació del seient i el preu que val nou.\nEl color del seient és un gris clar.\nSi quereis un seient que tingui bon agarri en els laterals, est és el teu seient.\nÉs bastant comodo i no és d'aquests durs de competició.\nEl seient ho enviaria per un transportista, a contrareembolso (sol els portis)\nLocalització: Benissa, Alacant\nAnuncis similars ASSENTO COTXE RECARO ESPECIALIST M\nElevador de cotxe 4.000kg nous 220v 380v garantia monofasico - En BarcelonaDestacat\nElevador de cotxe elevadors de cotxe elevador per a cotxe elevadors per a cotxe elevador acte elevadors acte elevador ... , ni canvi de distribució.14.muntatge simple, no precisa d'especialistes del sector15.preparats per estar ...\nCoreografos i especialistes d'accion - En BarcelonaDestacat\ncinema, espot publicitaris, xous, esdeveniments: coreografos de baralles - especialistes - fc group grup dedicat a la realzacion de coreografias d'accion, atraves dels mitjans de comunicacion audiovisuals.\nEngonals per portar-me amb cotxe - En Barcelona


la cotorra de SIMAT: de setembre 2011\nCinema, demà al Casal Jove\nPublicado por La Cotorra de Simat en 16:11 7 comentaris:\nTancament de les cooperatives. (Nota de premsa Socialistes de Simat)\nELS SOCIALISTES DE SIMAT DEMANEN A L´ALCALDE POPULAR QUE PRIORITZE TOTS ELS SEUS ESFORÇOS EN AJUDAR A TOTS ELS AFECTATS PEL TANCAMENT DE LES COOPERATIVES.\nAl Plenari celebrat ahir dilluns, el Portaveu del Grup Socialista Municipal a l´Ajuntament de Simat, David Mogort, va demanar a l´Alcalde Sebastián Mahiques que centre tots els seus esforços en la defensa dels centenars de simateres i simaters que s´han quedat sense feina després de la fallida de les dos cooperatives agrícoles del poble.\n“Com a màxim responsable polític de Simat, l´Alcalde ha de ser qui moga cel i terra per tal de que la situació a la que s´ha arribat amb centenars de famílies del poble sense treball, siga prou per dirigir-se allà on calga i defensar a tots els veïns i veïnes afectats”, ha afirmat Mogort.\nA més, segons David Mogort, “La situació a Simat és, desgraciadament, molt crítica, ja que fins i tot hi han famílies senceres que depenien totalment dels ingressos de les cooperatives, ja siga per ser treballadors de les mateixes, o per ser socis que no han cobrat la liquidació de les campanyes anteriors. Nosaltres, com a responsables polítics del poble hem de ser conscients d´aquesta realitat i prioritzar sense cap tipus de dubte tots els nostres esforços en defensar a tots els afectats, és per això que li demanem a l´Alcalde que oblide els colors polítics a l´hora d´anar i sol·licitar totes les ajudes necessàries a la Generalitat i la Diputació”.\nAixí mateix, David Mogort ha indicat que els Socialistes de Simat, estan en contacte amb el seu Grup Parlamentari, tan autonòmic com estatal per fer arribar al Ministeri d’Agricultura tota aquesta problemàtica i posar quantes eines pròpies siguen necessàries pel bé del poble.\nSimat de la Valldigna, 27 de setembre del 2011.\nPublicado por La Cotorra de Simat en 9:20 30 comentaris:\nDiari Las Provincias: Les dos cooperatives de taronja de Simat tanquen després de 3 anys de pèrdues\nEl diari LAS PROVINCIAS publica hui la notícia del tancament de les cooperatives amb declaracions de l´Alcalde de Simat, Sebastián Mahiques i de portaveu dels Socialistes, David Mogort.\nEnllaç a la notícia en castellà.\nLes dos cooperatives de Simat de la Valldigna tanquen les seues portes després de tres anys seguits de pèrdues. Aquestes agrupacions d'agricultors, Cosiva i Sibeta, no han pogut resistir l'actual situació de crisi i s'han vist abocades al cessament de l'activitat.\nAra els productors de cítrics de Simat hauran de portar la seua mercancia a altres poblacions, quasi amb tota seguretat a Gandia, com va afirmar ahir l'alcalde de Simat, Sebastià Mahiques, que també forma part d'una d'aquestes cooperatives.\nMahiques va comentar que la situació és insostenible i es va mostrar sorprés en conèixer el tancament d'ambdues institucions. «Hem celebrat diverses reunions per a veure quina solució es donava, però pel que sembla el millor és el tancament».\nL'alcalde va assegurar que encara hi ha convocada una reunió per al 6 d'octubre en la cooperativa Sibeta. Mahiques va afegir que cadascuna d'aquestes agrupacions ha arribat a reunir a uns 500 socis, però amb el pas dels anys han anat deixant el col·lectiu molts dels productors .\nLa clausura d'aquestes cooperatives agrícoles suposa un dur colp per a l'economia de Simat, ja que durant dècades han reunit tota la producció de cítrics de la població per a distribuir-la en el mercat i repartir després els beneficis entre els socis.\nI és que centenars de famílies estan implicades amb la marxa d'aquestes dos entitats, que s'han vist afectades per la dura conjuntura econòmica. Davant aquesta «tràgica situació» per a la població, el portaveu del PSPV de Simat, David Mogort, va demanar al consistori implicació.\n«És l'alcalde qui ha de remoure cel i terra per a tractar de minimitzar l'afectació que tindrà sobre centenars de famílies i vaja on haja d'anar a defensar als veïns». Mogort va destacar que el tancament d'aquestes cooperatives «afecta a famílies senceres, ja que els seus ingressos depenen d'aquestes cooperatives, ja siga perquè són socis o perquè no han pogut liquidar les campanyes anteriors».\n«Com a responsables polítics hem de ser conscients d'aquesta situació i unir els nostres esforços per a prioritzar l'ajuda als afectats. Demanem a l'alcalde que s'oblide de colors polítics a l'hora de demanar ajudes a la Generalitat i a la Diputació», va agregar el socialista.\nMogort va concloure afirmant que s'ha posat en contacte amb el seu grup parlamentari en el Congrés perquè notifique al Ministeri de Medi Rural aquesta situació.\nPublicado por La Cotorra de Simat en 9:19 33 comentaris:\nNit de Champions, València CF - Chelsea FC (20.45 h. Canal 9)\nPublicado por La Cotorra de Simat en 9:16 3 comentaris:\nCOSIVA: el Sindicat UGT ha convocat una reunió per a tots els treballadors esta vesprada, a les 19.00h. a la Casa de la Cultura.\nSIBETA: des de hui, s´obrin les oficines per a que passen tots aquells socis que vulguen tramitar la baixa. Ens han arribat comentaris per part d´alguns socis que la reunió que es va fer dissabte, on es tenia que votar on volen treballar la taronja va ser del tot indignant, ja que ni s´han demanat informes financers de les cooperatives on es vol dipositar tot el que queda (?) de possibilitats de treball de la taronja propietat de llauradors simaters. A més, la poca informació que donaven semblava com si feren un favor encara i com si fora "alto secreto", quan tota la informació de qualsevol cooperativa o negoci privat de taronja es pot buscar a internet, ja que són dades públiques de moviment de mercaderies, però no d´estats financers que tampoc els van donar.\nSembla que molesta que donem informació pública i que considerem és de molta importància per a la gent afectada per les fallides de les 2 cooperatives del poble.\nPublicado por La Cotorra de Simat en 16:45 14 comentaris:\nAixí està l´economia: Confessions d´un especulador.\nPreguntat per com salvar l'Eurozona i què caldria fer per a mantenir l'estabilitat dels mercats, aquest sincer broker de la city, després de dubtar per uns instants, ho té clar: "personalment, no importa, sóc un agent de borsa. No em preocupe per açò. Si veig una oportunitat de fer diners, vaig a per ella". "No ens preocupem per una bona economia", prossegueix, "el nostre treball és fer diners d'açò".\nEl que més ha escandalitzat a molts és la sinceritat de Rastani per a reconèixer que "la crisi és un somni fet realitat per a aquells que volen fer diners". "He estat somiant amb açò tres anys. Tinc una confessió: em vaig al llit cada nit somiant amb una altra recessió, somni amb alguna cosa com açò", reconeix amb total claredat.\nAquest agent no es talla a detallar i explicar als seus espectadors -davant la perplexitat de l'entrevistadora- que "no importa si van [els Governs] a arreglar l'economia, perquè el nostre treball és fer diners amb aquesta situació" i, afig, "quan el mercat falla, si vostè sap què fer, pot fer molts diners amb açò".\nFinalment, Rastani intenta animar als espectadors dient-los que poden fer diners en períodes de crisis com a est, però acaba advertint-los que han de posar fora de perill els seus estalvis perquè "en menys de dotze mesos, els estalvis de milions de persones es van a esvair".\nPublicado por La Cotorra de Simat en 14:13 Cap comentari:\nAl PP valencià no li cal cap programa per controlar RTVV\nLa possibilitat d'un futur control dels informatius a RTVE va despertar la passada setmana un enorme escàndol entre la societat espanyola, un fet que en les nostres terres resultà sorprenent. I és que ací, dia rere dia, a Ràdio 9 i Canal 9, simpatitzants o familiars de militants i alts càrrecs del PP col·laboren activament –instal·lats en tots els departaments dels mitjans públics- perquè al discurs al servei dels popularistes no li calga cap responsable polític que li haja de llevar una coma.\nLa setmana passada molts periodistes i ciutadans espanyols es duien les mans al cap davant la temptativa –finalment avortada- del Consell d’Administració de RTVE per tindre accés al sistema de producció d’informatius. Assistien atònits a un intent que s'assenyalava "inadmissible" de control previ de la informació de l’ens públic per part dels polítics de torn. Les xarxes socials bulliren durant unes hores en nom de la llibertat d’expressió, de la transparència i de la pluralitat informativa. Alhora, molts valencians es sorprenien per esta reacció. Com es pot reaccionar així davant la possibilitat d'una futura manipulació política quan la manipulació i la intervenció d'un partit polític és un fet des de fa anys en un ens públic com RTVV, en què arriba a nivells de règim totalitari sense que ningú en diga res?\nEl corrent polític popular està instal·lat a les redaccions, de manera que no cal patir si no hi ha un consell de savis que en supervise el discurs. RTVV és, des de fa anys, una mena de Ministeri de la Veritat orwellià, a través del qual l’Ingsoc –ací, el PP- exercix el govern i reescriu la història segons el seu parer. De la mateixa manera, al PPCV no li tremola el pols a l’hora de cridar els seus treballadors de RTVV per servir a les seues files. Els casos més cridaners i recents en la insana pràctica dels gots comunicants partit-mitjà públic-partit són els de la nova portaveu del Consell i consellera de Turisme, Cultura i Esports, Lola Johnson, que abans ocupava la direcció de Canal 9; i el de la nova directora de Ràdio 9, Núria Romeral, qui, en sentit invers, va ser l'última secretaria autonòmica de Comunicació en el Govern de l’imputat Francisco Camps. És a dir, la responsable d’impedir que la dimissió de l’expresident es retransmetera en directe.\nPerò, per més cridaners que siguen, els seus casos no són els únics. Sols estos moviments han generat més canvis en l'òrbita PP/RTVV. Paula Meseguer, cap de premsa del PPCV en l’etapa de Ricardo Costa com a secretari general –i, posteriorment, redactora del programa DBT.es de Canal 9- ha substituït en el càrrec Romeral. Messeguer és filla de la portaveu adjunta del PP en les Corts i secretària del partit en la província de Castelló, Marisol Linares. I per tancar el cercle apareix Maria Salut Pedrós com a subdirectora d’Informatius i Esports, persona de màxima confiança de Meseguer.\nSón llocs intercanviables, persones que tant valen per ser representants polítiques del partit com per decidir què és notícia i què no en els mitjans de comunicació pública. L’historial vinculat a càrrecs polítics i gent del PP en RTVV, però, és llarg i va més enllà dels llocs de feina amb capacitat de decisió. Quanta gent hi ha instal·lada a la televisió i la ràdio “de tots els valencians”? La llista és molt extensa i hi ha vincles desconeguts, però hi un bon grapat de casos bastant significatius.\nPer començar, el mateix marit de Romeral, Pablo Obiol, està col·locat al departament de Comunicació, la revista interna del qual realitzava, motiu pel qual se’l va fitxar. La revista ja no existeix, per la qual cosa Obiol no té ara una tasca concreta. L'exdiputat Felipe del Baño, ara regidor en San Antonio de Benagéber, té el seu germà, Luis Miguel del Baño, en la secció de política de la redacció de Canal 9. Per altra banda, Aurelio Hernández, quan era alcalde de Càrcer pel PP, va fer una àmplia col·locació dels seus en Canal 9. Dos regidors del PP de la localitat -i parents seus- treballen a televisió. Es tracta de la seua neboda Noelia Estarlich Hernandis, amb plaça fixa com a tècnic d'auditoria, i el cosí d'esta, Esteban Piqueres Hernandis -actualment primer tinent d'alcalde de Càrcer pel PP-, cap intermedi en el departament de Documentació. El diputat del PP Eduardo Ovejero té el seu fill, Javier Ovejero, en el departament d'Enginyeria, i la dona, Concha Foz, en Correus.\nEn la seua època com a director d’Informatius de TVV, Lluís Motes també va fer algun favor. Així, va col·locar en el departament de Producció la seua cosina, Sonia Vilar, i la seua cunyada, Raquel Pavía. Igual que Leonardo Ramón, expresident del Consell d'Administració de RTVV, que va buscar treball al seu fill, Leonardo, i a la seua neboda, Belén Bordils, ambdós en el departament d'Informatius. Tampoc es va quedar arrere José Vicente Villaescusa que, sent director general de Canal 9, va vore com la seua dona, Pilar Nadal, aconseguia una plaça en propietat en l’àrea de Noves Tecnologies.\nD'aquella època és també l'entrada en Informatius de Cristina Bonet, cosina de qui en aquell moment era cap d'Informatius, Pau Pérez Rico, ara responsable de comunicació d'El Corte Inglés a València. Javier Gomar, que va passar de la direcció de RTVE a València en temps del PP, a directiu de RTVV quan els populars van perdre el govern central té col·locada a la seua filla, Laura Gomar.\nEstos serien sols un recull de noms, però n'hi ha molts més. En l'òrbita del PP també varen collir fruits per la seua col·laboració aquells que participaren en la campanya per organitzar un "sindicat groc" per dividir la representació dels treballadors. Les llistes de USO, creades sota els auspicis de l'ara processat per abusos sexuals Vicente Sanz, han estat sempre plenes d'este tipus de personatges a meitat camí entre el partir i l'ens, però pocs casos hi ha com el de Luis Tamarit Laguarda, conegut com 'El Capi'. Tamarit va ser el primer cap de llista de USO en unes elccions sindicals, i amb posterioritat han entrat en Canal 9 tres dels seus fills: Luis Tamarit Nieto, en el web; Salvador Tamarit Nieto, en producció, i África Tamarit Nieto, en compres. El pare, 'El Capi', va passar d'auxiliar d'explotació especialitzat en tirar cables en les unitats mòbils a ser productor d'informatius.\nTenint açò tan a prop, és normal que l'alarma generada pel moviment del Consell d'Administració de RTVE semble una exageració. Si el PP estatal vol controlar i acabar amb la relativa imparcialitat de RTVE no cal que ho faça d'una manera indirecta, com suggeria el control d'un programa informàtic d'edició de notícies; tan sols ha de fer com el PP valencià, establir un corredor entre la seua seu i la radiotelevisió pública.\nCal recordar RTVV es troba en situació de "fallida tècnica", segons els últims informes del Síndic de Comptes de la Generalitat Valenciana. Serà interessant vore si l’Expedient de Regulació d’Ocupació (ERO) que el Consell prepara per mantenir la seua viabilitat té en compte o no tots estos noms.\nPublicado por La Cotorra de Simat en 11:02 2 comentaris:\nHui, Plenari a l´Ajuntament de Simat\n* Hui al Plenari, tot i que no figura res als punts del dia al respecte, s´hauria de parlar de la màxima prioritat que hi ha ara a Simat, que és la situació econòmica i de treball de moltes famílies del poble, després de les fallides de les dos cooperatives.\nData: dilluns 26 de setembre de 2011 Hora: 20,00 h (8 vesprada) Lloc: Casa Consistorial\n1 ASSUMPTES A TRACTAR i DEBATRE:\n1.1 Examen i aprovació del acta corresponent a la sessió celebrada el dia 25 de juliol de 2011.\n1.2 Donar compte de decrets alcaldia fins 31 de maig de 2011.\n1.3 Aprovació de la sol·licitud d’actualització de la concessió d’aigües soterrànies.\n1.4 Moció del grup COMPROMIS-BLOC reclamant aturar la reforma constitucional i el dret\na decidir de la ciutadania mitjançant un referèndum.\n1.5 Moció de suport perquè el Corredor Mediterrani entre a formar part del nucli central de la\nXarxa Transeuropea de Transport com a projecte prioritari.\n2 ASSUMPTES NO INCLOSOS EN L’ORDRE DEL DIA.\n3 TORN D’INTERVENCIONS.\nI, perquè conste, a l’expedient, li pregue signe una còpia de la present.\nSimat de la Valldigna, 21 de setembre de 2011.\nPublicado por La Cotorra de Simat en 9:07 3 comentaris:\nCau de raboses... "Graderia a fer la ma"\n* Així ha quedat el camp de futbet de gespa artificial.\nAlguns pares i usuaris diaris del Poliesportiu Municipal ens han comunicat la seua contrarietat a la destrucció de la graderia del camp de futbet de gespa artificial, un dels espais més utilitzats de tot el poliesportiu.\nEl motiu és la construcció d´una segona pista de pàdel al nostre poble. Recordem que durant el primer mandat del PP l´any 2007, enlloc de demanar subvenció per a la gespa del camp de futbol (que era el que tothom volia), es va demanar per a la construcció d´una pista de pàdel. Al canviar el color polític de l´Ajuntament el 2008, la subvenció es va "congelar", clar està perquè la Diputació del PP i de Alfonso Rus, del PP no anava mai a donar això a un Ajuntament "no adscrit". Però ja sabem com funciona la política per estos llocs de la Europa del Sud, perquè eixes mangarrufes polítiques les fan tan Populars com Socialistes, "ellos se lo guisan, ellos se lo comen."\nTornant a Simat, seria discutible la viabilitat de tindre una segona pista de pàdel, si veiem l´historial que ha tingut este esport al nostre poble, no la mereix. I diguem açò, perquè amb una tercera part, una tercera part només del que costa la construcció d´eixa pista de pàdel, s´haver pogut formar tot un equip de pilota al raspall per participar en campionats de pilota al carrer. A més, amb eixa tercera part també hi havia prou per tindre monitor-entrenador de l´equip de pilota, per publicitar els equipatges i passetjar el nom de SIMAT per tots els pobles que no tinguent trinquet practiquen la pilota al carrer.\n...però sembla que la pilota a Simat, prompte serà "història" i no "historial".\nPublicado por La Cotorra de Simat en 8:39 38 comentaris:\nValència CF 2-2 FC Barcelona. El València confirma que és la tercera via.\n* La Unió Musical de Simat, va actuar ahir al Mestalla en un dels partits més importants de l´any.\nEl líder València va acariciar el triomf davant el campió Barcelona. Una acció puntual entre Messi i Cesc Fábregas ho va impedir. El 2-2 final no reflecteix la superioritat d'un València quasi perfecte durant molts minuts i que no es va enfonsar quan més estrenyia el Barcelona.\nEl conjunt valencianista va realitzar una de les millors primeres parts que se li recorden en anys. Va pressionar molt fort, molt a dalt amb els deu jugadors de camp perfectament sincronitzats. I en atac tenien les coses molt clares: pausa i 'toc' quan el Barcelona estava col·locat, i ràpid i vertical quan el seu rival estava descol·locat.\nEsment especial per a Jordi Alba i Mathieu, que van fer literalment el que van voler per la banda esquerra. Tots dos van aprofitar a la perfecció el 3-4-3 que va plantejar Guardiola i el que Alves jugara com a extrem i no com a lateral, la qual cosa deixava més desprotegida aquella zona. De fet, els dos gols van arribar per aquell costat i després de dos bons centres de Mathieu. El primer, en el minut 11, l´envià a la xarxa Abidal en el seu intent que no rematara Soldado. El segon, en el minut 22, va ser obra de Pablo Hernández. I encara va poder arribar un tercer gol, però Soldado va errar a porta buida, amb l'atenuant que Valdés va desviar el just en la seua desesperada eixida i va evitar una còmoda rematada del valencià\nEntre mitjanes dels dos gols blanquinegres (per a ser exactes, gens més arribar l'1-0), Pedro aconseguia el gol blaugrana en l'única ocasió clara del Barcelona en el primer acte. El canari li va guanyar l'esquena a la defensa i després va batre pel pal curt a Guaita. Va ser l'única taca en una primera part per a emmarcar.\nEn la segona, el València no va jugar amb la mateixa alegria (normal per l'esforç), però va donar la sensació durant molts minuts de tenir el partit controlat. El Barcelona tenia la pilota, però era incapaç de crear perill a un molt ordenat València, que no renunciava al contraatac.\nNomés en l'última hora es va sentir atabalat el València. Allí el travesser primer i després Guaita amb una gran eixida als peus de Messi van evitar el 2-2. No va poder fer gens el porter en el minut 77, quan Messi va deixar a Cesc solament davant el meta.\nD'ací al final, el València va resistir, que no és poc. Fins i tot es va quedar amb deu, en ser expulsat Jordi Alba ja en el descompte.\nPublicado por La Cotorra de Simat en 8:58 Cap comentari:\nEscàndol a RTVE: vergonyosa classe política, PP-CiU amb connivència amb el PSOE voten per tindre el control dels informatius.\nQue la classe política cada vegada més fa bò allò de "tots són iguals" ja no és ninguna novetat. Però decissions com les d´ahir al Consell de RTVE ens avergonyeix de tot el sistema polític estatal.\nI és que PP i Convergència i Unió van votar a favor de tindre el control dels continguts dels informatius, amb l´abstenció (...i per tant la complicitat) del PSOE. Només IU va votar en contra.\nPas enrrere i preocupant als continguts informatius de la televisió espanyola, que des de fa uns anys són exemple d´imparcialitat i d´alta professionalitat de tots els seus equips.\nL´escàndol que s´ha armat entorn a esta decisió sembla que pot fer recular als màxims dirigents d´estes formacions polítiques. Però especialment condemnable l´abstenció del PSOE que va ser qui va impulsar el nou concepte de RTVE.\nPublicado por La Cotorra de Simat en 8:31 Cap comentari:\nValència CF - FC Barcelona, homenatge a Rafa Benítez, i animant la Unió Musical de Simat hui a Mestalla.\nFacebook oficial de la Penya Valencianista de Simat.\n* Homenatge a Rafa Benítez, l´entrenador campió de les 2 lligues i la UEFA.\n* La Banda de Simat serà l´encarregada d´animar a Mestalla en este partit tan important.\n* La Penya Valencianista de Simat també hi serà present.\nLa unió fa la força. Afició i equip han d'unir les seues forces avui davant el millor equip del món: el Barcelona. Un partit amb el liderat en joc, almenys de forma provisional, ja que el colíder de la competició, el Betis, no jugarà fins al dijous. El València intentarà continuar la ratxa de victòries que li ha portat pel cap alt de la classificació davant un Barça que se li resisteix en els últims anys i que arriba a Mestalla després de buidar tots els dubtes amb una contundent golejada davant Osasuna (8-0).\nDes de les 19:00 hores, els membres de la futura Graderia Jove estaran recolzant al València en la seua arribada al camp, així com després durant la trobada, un duel on si estarà Roberto Soldado. El davanter, gran referent ofensiu dels de Emery, no tindrà problemes —ahir va entrenar al costat dels seus companys en l'últim entrenament a porta tancada— per a viure el seu particular duel anotador davant Messi, ja que ha superat les molèsties generades per una ferida en el empeine del peu dret que es va produir dissabte passat en el Molinón. El València i Soldado estan en ratxa i vol donar un colp d'efecte al campionat batent als de Guardiola. «Tota la vida somiant amb partits com este… Anem València!», va assenyalar ahir Tino Costa, el sentir de la plantilla del VCF i de l'afició.\n«Dis-los als teus companys que juguem 50.000 enfront del Barcelona», li van transmetre els membres de la Corba Nord Mario Albeto Kempes a Soldado a través de Twitter. Mestalla ha de ser un fortí per a aconseguir vèncer al Barcelona, que no perd des de fa cinc temporades a València —les últimes quatre les ha saldat amb dues victòries i dos empat—. La comunió entre l'afició i l'equip és total, en una temporada que ha arrancat, amb tres victòries en els tres primeres jornades de Lliga, de forma il·lusionant. Il·lusió i ganes de futbol.\nMés enllà del duel de pichichis: Soldado suma cinc dels sis gols que porta el VCF en la competició i ha marcat en els tres partits de Lliga, mentre que Messi, estel·lar davant Osasuna amb tres gols i dues assistències, ja porta nou punts en set partits oficials en aquest inici de temporada, i avui tornarà a encapçalar l'ofensiva dels de Guardiola. Per darrere de Soldado, Emery podria apostar per Pablo Piatti en la mediapunta, en lloc de Jonas, ja que és un jugador que pot pressionar més l'eixida de pilota del Barcelona, un dels punts clau del joc, ja que els blaugrana solen superar sempre als seus rivals en possessió i així dominar el xoc. En les bandes, Pablo Hernández per la dreta, i Mathieu per l'esquerra, per davant de Jordi Alba per a tractar de frenar les escomeses del brasiler Dani Alves, mentre que Miguel ocuparia el lateral dret. En el centre del camp, el dubte resideix en l'acompanyant de David Albelda, que portarà la batuta de l'equip: Tino Costa o Éver Banega. En l'aspecte defensiu, el tècnic tornarà a comptar amb la parella contrastada del francès Adil Rami i Víctor Ruiz, que des que debutara davant l'Atlètic de Madrid ha ajudat a mantenir la porteria a zero i que davant el Barça passarà una autèntica revalida. Guaita serà de nou l'encarregat d'aturar el perill dels blaugrana en la porteria.\nEl camí cap a la victòria ho té traçat Unai Emery, ara només falta cercar la millor manera de posar-ho en pràctica, i tal com va assegurar ahir el tècnic, fer un partit perfecte en defensa i en atac per a poder vèncer al Barcelona. Mestalla ha de rugir, ser el gran fortí per a tancar la nit i seguir somiant amb el liderat. Que anime tot Mestalla per a guanyar avui al Barcelona.\nPublicado por La Cotorra de Simat en 8:32 4 comentaris:\nL´Ajuntament de Simat trau a concurs el Bar de la Llar dels Jubilats\nLa setmana passada, amb una visita de la Regidora de Benestar Social als concessionaris del Bar dels Jubilats els va comunicar el final de la seua concessió i els donava uns dies per traure les seues pertenències.\nAra, l´Ajuntament ha fet públic en un ban l´ordre de licitació mitjançant concurs per a tot el que desitge presentar-se a gestionar el Bar de la Llar dels Jubilats.\nCom sol passar en aquestos casos, ja s´està especulant amb la rumorologia de que està ja assignat este concurs, el temps ho dirà, però si mirem la burocràcia que s´ha muntat, a primera vista tot sembla en ordre.\nPresentació de sol·licituds fins el 29 de setembre de 2011.\nAl perfil del contractant es poden descarregar i consultar:\nl’anunci de licitació\nel plec de condicions\nANUNCI de licitació per a la contractació, mitjançant concurs, de la concessió del servei del “Bar del Llar dels Jubilats”.\nplec de condicions ; annex I; annex II; annex III\nPublicado por La Cotorra de Simat en 14:34 15 comentaris:\nIV Edició de la Ruta dels Monestirs\nLa IV edició de la Ruta dels Monestirs va començar diumenge, i es perllongarà durant els mesos d'octubre, novembre, desembre de 2011 i gener de 2012.\nDiumenge passat va començar la IV edició de la Ruta dels Monesteris- El Pas del pobre, organitzada per les Regidories de Turisme i Cultura i la de Patrimoni de de l'Ajuntament d'Alzira.\nLa primera edició de la ruta es va realitzar en 2008, tenint un gran acolliment, que s'ha repetit en cadascuna de les edicions posteriors.\nLa ruta està organitzada en etapes, dividida en cinc sessions:\nDiumenge, 18 de setembre: Gandia - Sant Jeroni de Cotalba, Alfauir.\nDiumenge 16 d'octubre: - Sant Jeroni de Cotalba, Alfauir-Convent del Corpus Christie, Llutxent.\nDiumenge 20 de novembre: Convent del Corpus Christie, Llutxent - Monestir de Santa Maria de la Valldigna, Simat de la Valldigna.\nDiumenge 11 de desembre: Monestir de Santa Maria de la Valldigna, Simat de la Valldigna - Convent d'Aigües Vives i primer tram del Pas del Pobre-La Casella\nDiumenge 15 de gener de 2012: Convent d'Aigües Vives i primer tram del Pas del Pobre-La Casella - Monestir de La nostra Senyora de la Murta, Alzira.\nEl GR-236 Ruta del Monestirs-Pas del Pobre recupera el camí dels pelegrins des d'època medieval, així com el pas de muntanya que feien les persones els escassos recursos de les quals o la penitència imposada els obligava a travessar la serra per a escurçar el camí.\nPer a més informació sobre la ruta, que requereix reserva prèvia, pots informar-te en les Tourist Info d'Alzira o en la web de l'Ajuntament d'Alzira: www.alzira.es, a més de la Tourist Info de Simat.\nPublicado por La Cotorra de Simat en 8:50 Cap comentari:\nEnhorabona campió!!!! Olegario torna a guanyar un campionat d´Espanya.\nOlegario Alario, campio d'Espanya de Kilòmetre Vertical\nAquest matí s'ha celebrat el Campionat d'Espanya de Kilòmetre Vertical a la Vall d'Hecho, a Huesca, amb el corredor de La Llebre Olegario Alario classificat primer a la categoría Veterans.\nDe moment, a falta de contrastar l'experiència amb el campió, podem avançar que ha sigut una victòria molt apretada (a sols 15s. del segon classificat). A la general ha sigut 21é Classificat.\nOlegario ha format part de l'expedició de la Selecció de la Comunitat Valenciana que ha desempenyat una excel·lent classificació a una de les proves "dures" del calendari de carreres muntanyeres.\nClub de còrrer La Llebre de Simat\nPublicado por La Cotorra de Simat en 12:46 7 comentaris:\nEl secretari general de la Unió de Llauradors va visitar Compromís, i es va parlar sobre la situació de les cooperatives de Simat.\nA la reunió, també es va tractar sobre la greu situació de les cooperatives de Simat, i les dificultats que passen ja moltes famílies del nostre poble.\nEl secretari general de la Unió de Llauradors i Ramaders, Ramon Mampel, va visitar el grup parlamentari Compromís, on ha estat rebut pel responsable d’agricultura del grup, Josep Maria Pañella i el portaveu de la coalició a les Corts Valencianes, Enric Morera.\nLa visita s’emmarca dins de les reunions periòdiques que des de Compromís mantenen amb els representants de la societat valenciana per a tractar els temes més importants de l’agenda i conéixer les inquietuds i reivindicacions. Des de Compromís, han tornat a mostrar el seu total suport a la Unió per la seua gran tasca en defensa dels llauradors i ramaders de la nostra terra.\nDe fet, Josep Maria Pañella ha reconegut a l’eixida de la reunió que des del grup parlamentari, “compartim les reivindicacions i les accions de la Unió i, a més a més, ahir en les Corts a la consellera d’Agricultura li férem moltes propostes que estan basades en les reivindicacions sempre coherents i contrastades que fan des de la Unió i que nosaltres compartim, perquè volem que el camp valencià tinga futur i això sols serà possible si escoltem als qui més saben d’agricultura com són les organitzacions que agrupen als llauradors del País Valencià”.\nPublicado por La Cotorra de Simat en 10:37 Cap comentari:\nSom notícia, per desgràcia.\nImatges de Canal 9 de hui de la SIBETA, amb les portes tancades.\nL´any passat o quasi any rere any, Simat només ix a la TV per situacions que no ens agraden, com ara els incendis que ens castiguen periòdicament.\nEste any, al setembre i per sort, no hi han incendis forestals, però si un gran incendi en sentit figurat, i dels grossos; la greu situació econòmica i laboral que pateix tot el poble després de les possibles fallides definitives de les dos cooperatives.\nHui, hem sigut notícia al Notícies 9 de Canal 9, on s´ha informat de que la SIBETA ja no realitza activitat alguna al magatzem, i que la COSIVA necessita urgentment 1 milió d´euros per afrontar el seu futur.\nEntre mig, alguna entrevista a veïns de Simat, uns perquè com a socis els deuen la liquidació de les taronges, i altres com a treballadors que veuen molt negre el futur a Simat.\nDe la COSIVA, poc més sabem, després de que ahir no s´aconseguira el suficient suport dels socis per fer front a l´aportació de capital mínima que necessiten els bancs per refinanciar. Tot pareix indicar que el camí és o tancar i declar-se en fallida, o que compren els actius alguns inversors, amb els deutes inclosos, si finalment s´arriba a eixa situació, potser tingam nova polèmica.\nLa prioritat ara és la gent del poble, tant els treballadors com els llauradors i en quina situació es queden, s´ha de treballar en eixe sentit, però la Generalitat ja ha parlat i ha dit que res pot fer. Ara bé, l´Ajuntament té que mostrar-se ferm i defendre fins a l´últim veí, oblidar-se dels colorets polítics i anar i realitzar totes les gestions necessàries per aportar algo de llum a esta tardor tan fosca a la que ens acostem.\nPublicado por La Cotorra de Simat en 17:56 57 comentaris:\nFestival Internacional de Corals, demà a Simat.\nDemà dissabte, a les 19:30h. i a l´Auditori de la Casa de la Música, es celebrarà un Festival Internacional de Corals, amb la participació de la Coral Polifònica "Santa Maria de Valldigna" de Simat, i una coral de Noruega.\nPublicado por La Cotorra de Simat en 14:06 3 comentaris:\nComença l´Assemblea de la COSIVA\nEn estos moments està celebrant-se l´Assemblea de socis de la COSIVA, on a hores d´ara, s´estan explicant en números el que hi ha que "posar" per tal de continuar endavant l´activitat.\nEl principal, fan falta 1.000.000 € entre aportacions de socis i prèstecs dels bancs per a continuar l´activitat cooperativista, i es presenta com a única solució.\nEls socis aportent més de 3 milions de kg. i 2135 fanecaes, per al pla de viabilitat presentat es necessiten 15 milions de kg. Presenten també un abaratiment en gastos de jornals d´uns 163.000€.\nEn despesa d´oficina, 41.000€.\n1 milió de kg. de taronja roïn, no recollirla ni treballarla suposaria un estalvi de 180.00€.\nTambé presenten com alternativa treballar caquis i alvocats, per estar més valorats i no necessitar més tractament que la taronja.\nAfirmen els membres de la junta directiva que no han cobrat mai pel seu treball\nNomés hi han 2 membres de la junta que són de Simat, els quals afirmen que no hi ha res d´opacitat i que totes les dades són públiques, també admiteixen la seua part de culpa, però sempre des de la vesant professional i no personal.\nEl crèdit per a finançar la nau puja a 1.200.000€, la qual ha tingut també un sobrecost per problemes de construcció de 400.000€\nA més, s´assenyala el deute de 150.000€ d´una empresa alemanya a la COSIVA.\nFusió de les cooperatives?\nSembla que la SIBETA estaria oberta a un pacte per a fusionar les dos cooperatives de Simat, però de moment no hi ha res clar, ja que la COSIVA està molt més per pactes de colaboració que de fusió.\nLa Conselleria d´Agricultura ofereix tot l´assessorament que siga precís, però d´ajudes, "na de na", que cadascú s´arregle els seus problemes (que prou en ténen també a la Generalitat!).\nAra mateix comença el torn de preguntes, però hi ha un mínim de 225 socis aportadors.\n20.30h. Comencen les votacions dels socis, després d´unes intervencions de molta tensió, nervis i intercanvi de paraules.\n- S´ha donat a conéixer el resultat de la primera votació, i no és molt positiu, ja que els socis que recolzen l´operació de la viabilitat arriben a 160, però feia falta arribar a 225 (a 2000 euros) per tirar endavant el pla de viabilitat i que els bancs donaren l´OK a l´operació. Ara es tindrà que decidir si entre els 160 s´augmenta l´aportació.\nPublicado por La Cotorra de Simat en 19:04 36 comentaris:\nCOSIVA: convocada reunió de socis per a dijous.\nEl dijous 15, a les 18.00h. s´ha convocat novament als socis de la COSIVA.\nUn lector de La Cotorra ens ha enviat un correu on ens adjunta un comentari que està escampant per els blogs de Simat, i que adverteix de que s´està cridant als socis per a que passen a pagar els 2000 € famosos per assegurar la continuïtat de la Cooperativa.\nEstan tocant per telèfon desde la Cosiva per a que el divendres de matÍ anem a pagar els 2000 eur. i si no ho paguem ens borren de ser socis,NO FIRMEU NINGUN PAPER!!.\n1-en la reunió tot van ser paraules i no ens van donar ni un sol document.\n2-no fan una segona reuniÓ per a pagar els 2000 euros,NI VOTAR, tenen por de que estem tots els socis junts recordeu esta frase "la union hace la fuerza", volen que anem de un en un.\n3-en els estatuts de la coperativa, ¿on posa que ells poden pendre eixa decisió?\nNO OBLIDEU QUE ELLS SON IGUAL SOCIS QUE NOSALTRES.\nNo tenim corroboració de que siga verídic, però ens limitem a extendre l´avís, si algú vol donar més detalls, pot dir-ho.\nPublicado por La Cotorra de Simat en 12:15 131 comentaris:\nNit de Champions, amb el València CF (20.45h. GOL TV).\nRami, Parejo, Piatti, Diego Alves i Víctor Ruiz, cinc de les noves cares del València CF.\nÉs la més gran, la més bonica i prestigiosa, la millor competició del món, la de la música que emociona, la dels estels, és la Champions League. La que tothom vol jugar i solament alguns clubs com el València tenen el privilegi de lluitar per ella. L'equip de Emery s'estrena en la fase de grups amb l'obligació de guanyar al Genk per a començar a eliminar al seu rival més feble i centrar-se en la baralla amb el Chelsea i el Bayern Leverkusen. En l'horitzó esperen els vuitens per a tornar a ser un dels millors setze equips d'Europa, les cambres per a enterrar el record amarg de l'eliminatòria contra el Schalke 04 i, per què no, les semifinals i la finalísima de Munich per a somiar. Un camí rumb cap a Alemanya tan il·lusionant com a ple de pedres que aquesta nit comença a Bèlgica. Allí on el València va ser capaç d'alçar una Recopa fa tres dècades. Allí on es pot començar a somiar.\nDeia Emery després de l'eliminació de la Champions de la temporada passada a les mans dels alemanys que hi havia alçar el cap com més prompte millor, recuperar-se d'aquell colp i barallar per tornar a guanyar-se l'oportunitat de llevar-se l'espina a l'any següent. Aqueix dia ha arribat. El València va acabar tercer la competició, explica els dos primers partits de la Lliga per victòries enfront del Racing i l'Atlètic de Madrid i arriba en un moment de forma òptim per a començar amb bon peu aquesta nova revàlida en la Lliga de Campions. Li acompanya el present i també el passat. L'equip s'ha estrenat en Champions amb victòria en les set edicions en les quals ha participat contra Glasgow Rangers, Olympiakos per partida doble, Liverpool, Anderlecht, Schalke 04 i Bursaspor. Mai va fallar en el seu debut europeu. L'objectiu ara és que el Genk s'unixca a eixa llista.\nAprofitar la inèrcia del colideratge en la Lliga per a donar un colp d'efecte lluny de Mestalla en la primera jornada i, sobretot, començar a eliminar al teòric rival més fluix de la fase de grups són els reptes d'aquests primers noranta minuts a Europa. No deixar escapar els sis punts dels duels contra els belgues pot ser vital per a la lluita contra el Chelsea i el Leverkusen per les dues primeres places del grup I. Emery i els jugadors ho saben. Per açò posaran tota la carn en el asador des del minut un del partit. Necessiten guanyar al Genk en el seu estadi. Alguna cosa que no ha aconseguit cap equip espanyol en la història. Ni el Mallorca ni el Reial Madrid.\nTampoc els precedents contra equips belgues són molt favorables al València. S'ha perdut i guanyat (1-2) al Andelecht amb els gols de Corradi i Di Vaio i s'han empatat dos contra el Gent i el Bruixes. Però de gens serveix el passat. L'equip, que compleix any rere any en Lliga amb Unai en la banqueta, es va conjurar per a donar el do de pit en les altres competicions després de les decepcions en les eliminatòries contra el Schalke 04 i el Vila-real en Copa del Rei. Ara és el moment de començar a demostrar-ho contra un Genk que és l'actual campió de la Lliga belga, però que ara mateix és novè en la taula de la classificació. Es pot guanyar i es pot fer soroll en el millor aparador d'Europa Que comence ja el partit i... que visca la Champions League!\nPublicado por La Cotorra de Simat en 8:48 4 comentaris:\nUn ascensor junt al Monestir\nLes últimes excavacions trauen a la llum, al costat del Palau de l'Abad, la planta d'un claustre desconegut i idèntic al que ja existeix en la Valldigna - La construcció de l'elevador respon al compliment de la llei de barreres arquitectòniques.\nSi alguna cosa li faltava al Monestir de la Valldigna era una ascensor exterior pegat a la seua església. Després de la consolidació de la seua església primitiva, la reconstrucció del refectori o de la seua sala capitular —espais recuperats en els últims anys—, l'últim a incorporar-se ha sigut un cridaner ascensor exterior adossat al monument històric per la seua banda posterior i que es complementa amb un element fals històric que ho suporta i dóna accés a una coberta/passarel·la, també construïda recentment, i que permetrà l'entrada al temple per la seua banda superior.\nL'ascensor es tracta d'un element rectangular metàl·lic de color marró fosc, que la seua estètica i ubicació sorprèn al visitant a aquest monument, que va ser declarat —per desig de l'expresident de la Generalitat Francisco Camps i inclòs en l'última reforma de l'Estatut d'autonomia— com a «temple espiritual, històric i cultural de l'antic Regne de València, i símbol de la grandesa del Poble Valencià reconegut com a Nacionalitat Històrica». Per a açò, afig el text, «la Generalitat recuperarà, restaurarà i conservarà el monestir, i protegirà el seu entorn paisatgístic» mentre que una Llei dels Corts «determinarà la destinació i utilització del Real Monestir de Santa María de la Valldigna com a punt de trobada de tots els valencians, i com a centre d'investigació i estudi per a recuperar la història de la Comunitat Valenciana». Quasi res. Encara que amb l'eixida de Camps i l'entrada d'un nou president de la Generalitat no se sap si continuarà el mateix ritme de recuperació i inversió en la restitució del complex espoliat i abandonat a la seua sort durant dècades i amb una llegenda negra a les seues esquenes de vertigen.\nL'única cosa clara és que enguany hi han diners per a consolidar les últimes troballes arqueològiques i per a reconstruir els forjats que suporten el claustrillo del Palau de l'Abad.\nLa incorporació de l'ascensor és, segons va afirmar l'arquitecte conservador del monument, Salvador Vila, la manera de complir amb la llei de barreres arquitectòniques ja que la idea és que l'església albergue en el seu primer pis un museu arqueològic, encara sense data ni pressupost.\n«L'element és el més senzill que podíem posar. És lleuger, neutre i reversible. Pot ser que cride l'atenció però dins de l'església era impossible i no està unit al monument. La passarel·la era l'única solució ja que no hem trobat dins date algun de l'existència d'una escala», va afirmar Vila.\nDurant enguany, una altra de les actuacions en la Valldigna ha sigut l'excavació d'un perímetre pròxim al palau de l'Abad. Unes obres menors van permetre el descobriment d'un perfil i va portar a l'excavació d'aquesta zona que ha tret la planta d'un claustre que seria anterior al que es conserva dins del complex, segons Vila. Es dóna la circumstància que la plantes de tots dos claustre són idèntiques pel que es creu que hauria sigut traslladat de posició per problemes de creixement en l'antic monestir. «El que no sabem és perquè es trasllade», va dir Vila qui creu que noves excavacions segur que trauen a la llum altres elements arquitectònics que haurien estat vinculats a aquest claustre.\nPublicado por La Cotorra de Simat en 9:08 1 comentari:\nUns polítics amb prou de patrimoni\n* Mariano Rajoy, líder del PP no disposa de vehicle propi.\n* Gerardo Camps del PP, disposa de 8 vivendes i 9 locals comercials a Benidorm.\n* Joan Lerma del PSOE declara una embarcació esportiva de la seua propietat.\nPoc abans que el Govern de Zapatero anunciara el retorn de l'Impost sobre el Patrimoni, que afecta exclusivament les grans fortunes, es publicaren les propietats dels parlamentaris. Més d'1,2 milions de Maria Ángeles Crespo, vuit habitatges de Gerardo Camps i un veler de Joan Lerma són part de la riquesa dels nostres polítics.\nEl moviment 15M ha suposat un canvi en el mode d'entendre i de fer política, o això sembla que volen fer creure els polítics. Prova d'açò és l'adopció d'algunes de les propostes d'aquest moviment pels partits polítics de cara a la pròxima campanya electoral. Ahir es feien públics els patrimonis dels parlamentaris en el Congrés i el Senat. Aquesta mostra de transparència ens desvetla els comptes d'alguns dels nostres polítics, hores abans que el Govern central expressara la seua intenció de recuperar l'Impost sobre el Patrimoni que afecta les grans fortunes i que va ser suprimit pels socialistes l'any 2008.\nSi en l'àmbit estatal destacava el milió d'euros que declara el candidat del PSOE, Alfredo Pérez Rubalcaba, o el fet que el líder del Partit Popular, Mariano Rajoy, no tinga cotxe propi, a la Comunitat Valenciana també tenim les nostres particulars riqueses, encara que no siguen veritablement nostres. El cas més destacat és el de l'alcaldessa de Carlet i senadora del PP per València, Maria Ángeles Crespo, amb més d'1,2 milions d'euros, entre comptes corrents i altres actius financers. A més, la popular compta, segons la seua declaració de béns i rendes, sis habitatges, vuit solars, sis finques, tres places de garatge i una nau industrial. Aquestes propietats s'estendrien per diferents municipis de la província: Carlet, Benimodo, Gandia, Sueca i València.\nL'exvicepresident segon del Consell i senador territorial, Gerardo Camps, tampoc es pot queixar del seu patrimoni. Vuit habitatges i nou locals a Benidorm conformen els béns immobles del popular, que declara una renda de 94.040 euros. Durant el temps que va ser membre del Consell, el sou de Gerardo Camps arribava a 67.891 euros. Però no tot ocorre a les files del Partit Popular. L'expresident de la Generalitat i senador del PSPV per València, Joan Lerma, és el segon representant valencià al Senat amb una major renda, que suma una quantitat de 333.176 euros. A això s'afegeix que és propietari de dos habitatges, tres places de garatge, dos cotxes i, fins i tot, un vaixell.\nLes dades que aporten des del Congrés dels Diputats també són prou interessants. El sotssecretari de comunicació del PP i diputat per València en el Congrés, Esteban González Pons, va presentar en l'últim exercici una renda de 152.359 euros. Al mateix temps, el diputat del PP per Alacant, Federico Trillo, conta amb una renda de 466.353 euros, tot i que deu 853.790 en concepte d'un préstec hipotecari, i reconeix no rebre cap sou pel seu treball en el patronat de la Fundació FAES.\nUn habitatge a Alacant i un altre a València, dos solars, dos explotacions agrícoles a Castelló, una plaça de garatge a València i una embarcació són les propietats que declara el senador popular per València, Pedro Agramunt, segons les dades publicades pel Parlament. Entre aquestes propietats s'hauria d'incloure la seua renda, que arriba als 225.000 euros. Per la seua banda, la senadora del PSPV per València, Carmen Alborch és propietària de dos habitatges a València, dos a Madrid, copropietària de sis immobles més a la ciutat del Túria i d'una finca rústica a Nàquera. A més del seu salari com a senadora, Alborch va rebre l'any passat 7.538 euros per a dietes com a portaveu socialista en l'Ajuntament i 7.675 euros pels triennis com a professora universitària.\nPublicado por La Cotorra de Simat en 9:26 Cap comentari:\nUn total de 344 diputats i 257 senadors presenten la seua declaració de béns\n* El PSPV-PSOE d´Alarte continua claudicant a Madrid i portarà a les llistes per València al Ministre no valencià Gabilondo.\nUn total de 344 diputats dels 350 existents i 257 dels 261 senadors han presentat en el termini fixat pel Congrés i la Cambra Alta la seva corresponent declaració de béns, que serà publicada aquest dijous a les webs del Congrés i el Senat.\nLes dues institucions han fet públic el nombre de parlamentaris que han complert amb el requeriment realitzat per les taules de les dues Cambres perquè abans de les 20.00 hores del dimecres presenten aquestes declaracions. Va ser el 19 de juliol quan aquests òrgans parlamentaris van aprovar el procediment que permetrà conèixer per primera vegada al detall els béns de ses senyories, ja que fins ara les declaracions patrimonials que havien de presentar eren més generals i no es feien públiques.\nLes declaracions figuren dins la fitxa corresponent a cada diputat o senador, com a part de la informació personal de cada un.\nConsulteu la declaració de béns dels diputats\nConsulteu la declaració de béns dels senadors\nPublicado por La Cotorra de Simat en 11:14 2 comentaris:\nAlta tensió política i crispació a Tavernes\nImatge del document falsificat on han posat també la signatura de Jordi Juan, Alcalde de Tavernes.\nTavernes viu un ambient d´autèntica crispació política, des del canvi de govern a les passades eleccions, on el BLOC té l´Alcaldia de la Ciutat.\nEl PP no ha digerit molt bé que es formara un tripartit (BLOC, PSOE i EU) i el desbancara de l´Alcaldia, i pràcticament des de la presa de possessió del nacionalista Jordi Juan, han estat atacant al govern constantment per autèntiques "bajocades" si es compara amb el que s´han trobat els nous dirigents del consistori valler, heretat per l´anterior govern del PP: un Ajuntament i una ciutat en una situació de "ruïna" total, amb factures pendentes milionàries, amb pressupostos xuplats al 90% i un desgavell econòmic i organitzatiu molt difícil d´adreçar a curt termini.\nLes armes amb les que es defen el PP: les desqualificacions personals sense argumentació (això si, molt inteligentment atacant des de blogs creats "per a tal menester"), com ara la polèmica dels bous de festes (on es protegia a un empresari privat per damunt de l´interés general de la ciutat), la retirada dels animals que hi havien a un "semi" zoològic ilegal i no autoritzat...\nEn canvi, ninguna proposta per tal de duur endavant un pla de xoc per recuperar l´economia vallera i les arruïnada arques municipals (gestionades dels darrers 16 anys pel PP).\nGUERRA A INTERNET DE BLOGS VALLERS\nUna sèrie de blogs dedicats a la política i societat de Tavernes, han ixit a la llum i han agafat més força des de que el PP ha deixat de gestionar l´Ajuntament, des d´aquests blogs s´ataca indiscriminadament a tot el que sone a BLOC o tripartit.\nPreocupant és un d´ells (uve de visente), que desqualifica i insulta personalment a Regidors del BLOC de Tavernes des de l´anonimat, i que hauria de ser imminentment denunciat.\nFALSIFICACIÓ DE DOCUMENT I SIGNATURA DE L´ALCALDE DE TAVERNES\nLa última, ha estat en aparèixer unes fulles suposadament repartides per l´Ajuntament de Tavernes i signades per l´Alcalde, Jordi Juan, però que son falsificacions (a més de que si punxeu a la imatge voreu en quin valencià més "oficial" està redactat.\nEn eixe document, es diu que el carrer que vulga "engalanar-se" per a festes haurà de pagar 5000 €. A més, avisa de que en cas d´engalanar el carrer i no pagar la taxa, podria fer-se front a una multa de 6001€ a 30001€.\nJa s´està investigant la procedència d´aquests escrits per tal de detindre als o el autor dels mateixos per falsificació de documents oficials.\nPublicado por La Cotorra de Simat en 13:29 8 comentaris:\n15 minuts acaben amb la imatge d´un mes.\nAlberto Fabra, ahir, a "Los desayunos de TVE"\nAmb bones paraules, però sense concretar cap mesura de les promeses. Així ha respost Fabra a les preguntes d’Ana Pastor en l’entrevista concedida a 'Los desayunos de TVE'. Seguint amb l’estil aparentment renovador amb què va ocupar el càrrec, només s’ha atrevit a dir, en relació a la dimissió de Camps, que “es va equivocar en alguna cosa”.\nMolta poca informació. Això és el que podem extraure de les paraules que Alberto Fabra va pronunciar ahir de matí a TVE en la que suposava la seua primera cita amb éls ciutadans de més enllà de les nostres fronteres. Amb un gest rígid i amb les pautes ben marcades sobre el que havia de mencionar i el que era més convenient deixar a la interpretació.\n“Camps es va equivocar en alguna cosa, si no aquesta situació no s’haguera produït”. Així es referia Fabra als motius que justificarien l’eixida del seu antecessor de la Generalitat Valenciana, no sense abans deixar anar un gran sospir per expressar la incomoditat que li produïa haver de contestar la pregunta de la periodista Ana Pastor. No obstant això, assenyalà que la dimissió de Camps és un “bon exemple” de pràctica política i ha assegurat mantenir una bona amistat amb ell.\nFabra, que s’ha autoerigit com abanderat de la transparència a les institucions públiques, ha assegurat de nou que proporcionarà a l’oposició, com es va comprometre a les Corts, els contractes que el govern de Camps va signar amb més de trenta empreses relacionades amb la trama Gürtel. Quan es farà realitat aquesta promesa, continua sent un misteri que no ha volgut desvetlar. En canvi, no ha deixat passar cap ocasió (ja que quasi intentava mencionar-ho a cada resposta) per referir-se al deute històric que el govern central manté amb la Comunitat Valenciana i ha assegurat que amb Rajoy a la Moncloa continuarà reclamant-lo. Haurem d’esperar per veure-ho.\nA banda d'això, Fabra va arriscar poc en cada resposta i ha hagut de ser repreguntat diverses vegades, com ha estat el cas de les qüestions els sectors públics als quals afectaran les retallades del 20%, amb què el Consell preveu estalviar 400 milions d’euros. Davant d’aquesta qüestió, el President ha insistit que s’eliminaran dels pressupostos públics “totes les despeses supèrflues”, encara que sense matisar què és “superflu” per al Consell, si el manteniment del premi de Fórmula 1 pels carrers de València, si les competicions marítimes que tenen com a seu els ports valencians o la resta de grans esdeveniments que s’organitzen a la Comunitat Valenciana. Només s’ha limitat a assegurar que en matèria de sanitat les reduccions no afectaran la “qualitat del servei”, tampoc sense apuntar si la “qualitat” és bona o, com apuntava ahir la Federació d'Associacions en Defensa de la Sanitat Pública, la pitjor de l'Estat.\nEn l’àmbit educatiu, el cap de l’executiu valencià ha assegurat que no es produiran retallades ni s’obligarà als professors a treballar més hores. Però, del tipus de gestió dels nous centres educatius (que es preveu que serà concertada), no n’ha dit res. La seua conclusió ha estat que per fer front a la crisi econòmica s’haurà d’aplicar “el sentit comú de les mestresses de casa que no gasten el que no tenen”. Això ha estat tot.\nPreguntat per les diputacions, Fabra ha picat l’ullet al baró xativí, Alfonso Rus, per asseverar que no desapareixeran, ja que atenen les necessitats dels quinze milions de persones que viuen en municipis xicotets. Això sí, ha matisat que s’ha de regular el seu funcionament “per evitar les duplicitats entre administracions”.\nLes reaccions per part del sector de l’oposició no s’han fet esperar. Marga Sanz, coordinadora d’Esquerra Unida, ha afirmat que “estem ja avorrits de la pose de Fabra, d’eixe discurs de bones paraules i promeses buides. El que volem és que subsane eixes errades amb transparència i accions reals”.\nPublicado por La Cotorra de Simat en 8:23 7 comentaris:\nCurs de curmetratges al Casal Jove.\nTaller de 30 hores per a joves de més de 13 anys.\nTaller molt pràctic en el qual es realitza un curtmetratge.\nEls participants aplicaran les tècniques cinematogràfiques des de l’elaboració del guió, producció, edició, projecció, així com la distribució i difusió per Internet.\nLes edats a qui va indicat són a joves de més de 13 anys i té una durada total de 30 hores.\nEl taller es realitzarà els dies: 16, 23 , 30 de Setembre i 6, 7 i 14 d’Octubre\nEn horari de 16 a 21 hores\nAl Casal Jove Simat.\nLes inscripcions seran fins el dia 14 de setembre al Casal Jove Simat\ni té un cost de 3 € per als participants.\nPublicado por La Cotorra de Simat en 9:06 Cap comentari:\nL´entrada a Simat per la carretera de l´Estació renova la seua imatge.\nAixí ha quedat la redona d´entrada a Simat per la carretera de l´Estació. És la nova imatge d´entrada al nostre poble.\nPublicado por La Cotorra de Simat en 14:56 31 comentaris:\nL´Alcalde de Simat ha estat intermediant davant València per la situació de les cooperatives.\nSegons informació arribada a la gent de La Cotorra, l´Alcalde de Simat, Sebastián Mahiques, ha estat reunit a València amb gent del PP que gestiona la Conselleria d´Agricultura, per exposar la greu situació de les dos cooperatives de Simat, COSIVA i SIBETA, pròximes al seu tancament d´activitats per els dèficits econòmics que presenten.\nSembla que la COSIVA, quan va realitzar la important inversió en l´ampliació del magatzem, comptava amb una subvenció de la Generalitat i van fer ús per avançat dels diners d´eixa subvenció. A dia de hui, els diners de la subvenció no han arribat, i potser les gestions de Sebastián anirien en eixe camí.\nAixò, malauradament, no salva a la SIBETA, ni tampoc a mig termini a la COSIVA, cap de les dos compta amb plans de viabilitat fiables i que siguen dignes de convèncer a entitats bancàries o a inversors privats, donat també la situació d´extrema gravetat dels mercats econòmics.\nTambé la situació de fallida tècnica de la Generalitat Valenciana dona bons auguris de que les gestions de l´Alcalde de Simat puguen donar els seus fruits.\nLa situació de la COSIVA, continua en "standby" ja que no es va decidir res a l´Assemblea de dimarts passat, on només es va argumentar la necessitat de que cada soci, independentment del nombre de terres que tinguen, hauria de posar 2000€ per continuar amb l´activitat, però només això, res de pla de futur, d´assegurança dels llocs de treball o pagament de la taronja...\nContinuem amb molt de núvols grisos en el futur de l´economia simatera.\nPublicado por La Cotorra de Simat en 8:00 91 comentaris:\nTancament de les cooperatives. (Nota de premsa Soc...\nDiari Las Provincias: Les dos cooperatives de taro...\nNit de Champions, València CF - Chelsea FC (20.45 ...\nAl PP valencià no li cal cap programa per controla...\nValència CF 2-2 FC Barcelona. El València confirma...\nEscàndol a RTVE: vergonyosa classe política, PP-Ci...\nValència CF - FC Barcelona, homenatge a Rafa Benít...\nL´Ajuntament de Simat trau a concurs el Bar de la ...\nEnhorabona campió!!!! Olegario torna a guanyar un ...\nEl secretari general de la Unió de Llauradors va v...\nNit de Champions, amb el València CF (20.45h. GOL ...\nUn total de 344 diputats i 257 senadors presenten ...\nL´entrada a Simat per la carretera de l´Estació re...\nL´Alcalde de Simat ha estat intermediant davant Va...


Josep Gironès Descarrega: julio 2013\nPERSONES I ÈTICA\n(Article publicat al Diari de Tarragona el dia 1 de juliol de 2013)\nEn l’actual situació de crisi, tot sovint ens preguntem com és possible que el nostre país estigui immers en una desfeta econòmica sense precedents, en tant que altres nacions han superat aquesta situació i altres tant o més compromeses. A tall d’exemple, agafem països com Suïssa o el Japó, els quals, gairebé sense territori conreable agrícolament ni dotat de matèries primeres industrials, estan entre els més rics del món. També ens mirem els països nòrdics, amb un benestar ben diferent al dels estats mediterranis com Portugal, Itàlia, Grècia i Espanya, la primera inicial dels quals fou utilitzada en anglès per resumir una conducta econòmica inadequada: PIGS (porcs). La resposta pot ser complexa, però l’actitud i la conducta de les persones hi té molt a veure.\nA casa nostra, els pares ens van educar a partir de dos grans referents: el treball i l’honestedat. De fet, ens explicaven que les persones que no treballaven o que ho feien de forma maldestra acabaven a la misèria o morint-se de fam, de la mateixa forma que, qui tenia una mala conducta, feia cap a la presó. I puc assegurar que el seu missatge va quallar en nosaltres, més quan, de pas, ens mostraven persones que havien estat empresonades o que vivien en la pobresa en base a la seva mala conducta.\nA més de l’educació dels pares, els joves de meu temps rebíem a l’església i a l’escola altres manaments i preceptes més o menys entenedors, unes pautes que un mestre savi –don Enrique Baquer– ens resumia d’aquesta forma: “No facis a altres persones allò que a tu no t’agradaria que et fessin”.\nEls conceptes conductuals basats en el treball i l’honestedat són prou explícits i fàcils d’aplicar; malauradament, els referents actuals a Espanya, al moment d’aconseguir diners, passen pel delicte i per l’embolic. Certament, l’estàndard més practicat és el d’embolica que fa fort, acompanyat d’una mena de llenguatge xeli que carrega les culpes a altres de les infraccions pròpies. Per fer-ho ben gràfic, tenim al capdamunt de la piràmide social persones i grups que viuen de l’extracció de diners públics, una pràctica amoral i més o menys legal que sembla estar ben assumida per una bona part de la societat, la qual no aspira a res més que a imitar les poc exemplaritzants conductes dels poderosos. I ja se sap el destí d’una família, d’una empresa o d’un estat en el qual tothom aspira a posar la mà al calaix.\nA Catalunya, terra d’acollida de tantes persones, al llarg de molts anys hem pogut copsar com la major part de les persones emigrades des d’altres espais aviat agafaven el tarannà català basat en el treball, l’estalvi i la inversió. Malauradament, el constant degoteig de notícies relacionades amb la corrupció i el seguit trànsit de diners públics cap a economies privilegiades han fet replantejar a més d’una persona la nostra forma de fer, per si és o no la més adient.\nA desgrat de la moda actual que basa l’èxit social en unes conductes força qüestionables, penso que no tindrem un futur personal, laboral i econòmic a no ser que ens dediquem a treballar molt i molt bé. Estem condemnats al fracàs si no respectem l’ordre legal establert i si ens falta un clar sentit de l’ètica. Mai no aixecarem cap si no som responsables dels nostres actes ni puntuals amb els nostres compromisos, però tampoc si estem faltats d’un clar afany de superació que ens ajudi a sobrepassar els moments de dificultat que vivim. Tot plegat es podria resumir en una frase: Només avançarem si respectem les lleis i les persones.\nEnviat per Josep Gironès Descarrega a 8:44 1 comentario: